fi fi fi fi en en fi fi fi da fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi en fi fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Postaustahtini on ollut vähän hitaampaa viime aikoina. En enää kuitenkaan halua miettiä liikaa sitä, mitä julkaisen somessa ja millaisesta kuvakulmasta kuvia otan. Haluan iloita tästä uutisesta myös tällee julkisesti joten kyllä meille tulee lokakuussa vauva!♥ Kahden edellisen raskauksien tavoin olen kärsinyt pahasta pahoinvoinnista ja olen oksentanut lähes päivittäin ja oksennan edelleen. Tiedän, että mun kohdalla tämä oksentelu päättyy toivottavasti myös tässä raskaudessa puolen välin jälkeen. Voin myöhemmin kertoilla lisää tästä kaikesta. Tarkkaa laskettua aikaa en tule täällä blogin puolella kertomaan, vaikka tosin meidän edellisetkään lapset eivät ole laskettuna aikana syntyneet. Sen nimittäin koen yksityiseksi tiedoksi ja olen toiminut näin edellistenkin lasten kohdalla ja kokenut sen hyväksi asiaksi. Täällä ruudun toisella puolella on kuitenkin tällä hetkellä hyvin onnellinen perhe, joka odottaa innoissaan tulevaa.♥
Category: lifestyle, oma elämä, raskaus, vauva
Päivä kanssani 14.4 - synttäriruokailu Amarillossa
klo.06:11 Herään siihen, että meidän makkarissa on niin valoisaa. Mietin, että mikseihän meidän tyttö ole vielä herännyt, kun hän yleensä herää jo 4-5 aikaan ensimmäisen kerran. Meillä on muutenkin mennyt noi nukkumiset ihan sekaisin kellojen siirron jälkeen.
klo. 06:30 Eipä mennyt kauaa, kun tyttö herää ja menen hänen kanssaan olohuoneeseen. Selaan itse samalla kaikki somet läpi, muttei yön aikana ole mitään jännää tapahtunut.
Klo. 07:05 Ollaan tytön kanssa jo aamupalalla, kun meidän 3v poika herää. Puetaan vaatteet päälle, pestään hampaat ja syödään aamupala. Timo saa tällä kertaa nukkua pidempään ja mulla on muutenkin aamusta menoa, niin en ainakaan myöhästy.
Klo.08:45 Lähdin seurakunnalle solujohtajuuskoulutukseen. Se pidetään nyt viitenä kertana aina lauantaisin. Tämä oli toinen kerta. Meillä on seurakunnassa sellaisia pienryhmiä, joita kutsutaan soluiksi ja oon nykyään meidän soluporukan johtajana, niin toi koulutus tuli hyvään saumaan.
Klo.10:00 Tauko ja kahvit. No okei, enhän mä kahvia juo, mutta teetä otin voileivän, Omar-pullan ja keksin kanssa. Oikeen kunnon tarjoilu niin kuin aina.♥
Klo.12:00 Lähdin kotia kohti ja ensimmäisenä syön, jonka jälkeen vaan makoillaan sängyssä, sillä aikaa, kun tyttö nukkuu päikkäreitä.
Klo. 13:30 Lapset syö välipalaa ja alan valmistella meitä lähtöä varten, kun tarkoitus olisi mennä Timon synttäreiden kunniaksi syömään Amarilloon. Pakkaan laukkuun mm. lapsille eväitä sekä vähän jotain ajanvietettä kuten kirjan ja värikynät.
Klo.14:20 No eihän kaikki mennyt niin kuin ajatteli ja esimerkiksi meidän tyttö sai vielä ennen lähtöä telottua itseänsä, niin että siltä tuli suusta verta.
Klo.14:45 Päästään vihdoin keskustaan ja suunnataan Amarilloon. Meille sanotaan heti, että tilauksen saamisessa on n.45 minuutin viive. No jäätiin silti syömään. No eihän tuo meidän nuorimmainen malttanut pysyä oikein paikoillaan ja syöminen meni vähän säätämiseksi, mutta ruoka oli silti hyvää. Ei olla varmaan yli vuoteen käyty edes Amarillossa syömässä, mutta Timo sai syntymäpäivänsä kunniaksi sieltä pääruoan veloituksetta S-etukortin ansiosta, niin pitihän se hyödyntää. Otin itse ihan perus burgerin Valkosipuli-jalopeno extradipillä, koska rakastan sitä. Lopuksi pyöritään kotiin, kun oli maha niin täynnä. No okei, ihan autolla mentiin.
Klo. 16:45 Makoilen sohvalla ja katson edellispäivän The Voice of Finlandin ja oon niin onnessani, kun Fiona pääsi finaaliin. Ihana ääni hänellä ja hän jäi mieleen jo ääni ratkaisee -vaiheesta.♥
Klo.18:00 Alan tekemään Kinderkakkua, jonka olin jo edellisenä päivänä tehnyt melkein valmiiksi. Mun piti saada tehtyä siihen päälle semmonen paksu, nätisti valuva suklaaganache, mutta en ole vielä löytänyt hyvää reseptiä, missä suhteessa kerma ja suklaa olisi hyvä laittaa. Mua ärsytti niin kovasti, kun reseptin mukaan seoksen pitäisi antaa jäähtyä _HETKEN_ ja mulla se oli jääkaapissa reilun tunnin ja laitoin vielä sen pakkaseenkin, mutta en saanut sitä tarpeeksi paksuksi, ettei se valahtaisi kakkulautaselle. No, ei auta, kun googletella ja kokeilla. Eri suklaatkin käyttäytyy niin eri tavalla.
Klo.19:34 Soittelin äitille, joka on leipuri-kondiittori ammatiltaan, purin ärsytykseni ja kyselin, että miten ihmeessä mä saan sen suklaaganachen tarpeeksi paksuksi. Samalla siivoiltiin ja laitettiin lapsille iltapalaa.
Klo.21:00 Molemmat lapset nukkuu ja olen itsekin jo tosi väsynyt. Katselin vielä Instagramista bloggaajakolleegojen päivityksiä Inspiration Blog awardseista ja harmitti, etten lähtenyt mukaan, mutta joku toinen kerta sitten. Nukahdan jo puoli kymmeneltä kerrankin!
Category: lifestyle, my day, oma elämä
Seitsemän vinkkiä lastenhuoneen järjestykseen
sunnuntai 8. huhtikuuta 2018
Me asutaan rivitalokolmiossa, jossa on alle 70 neliötä. Lapset nukkuvat yhdessä n. 9 neliön huoneessa ja siellä ovat heidän kaikki lelunsa ja tavaransa. Tästä pääsee postaukseen lastenhuoneesta, jossa lastenhuone näkyy paremmin. Huoneessa on kaksi hyllykaappia, joissa säilytetään esimerkiksi askartelutavarat, sormivärit, vesivärit ym, pelit, osa leluista, heidän käyttövaatteet sekä yksi hyllyllinen isoja vaatteita odottamassa käyttöönottoa. Lisäksi heillä on 2x2 oleva Kallaxhylly lelukoreineen sekä lego säilytyslaatikoita. Meillä oli pitkän aikaa 8x2 kokoinen Kallaxhylly, mutta totesin, että se on aivan liian iso lastenhuoneeseen. Meillä ei ollut tarpeeksi leluja, jotta se olisi ollut tarpeellinen lastenhuoneeseen. Olin tästä asiasta hyvin innoissani! Meillä on myös kerrossängyssä sängynaluslaatikko, mutta se on ollut koko ajan tyhjillään, sillä meillä ei ole sinne mitään mitä sinne laittaisi. Myönnän hakevani inspiraatiota Konmarista ja minimalistisesta elämäntavasta, vaikka mitään minimalistia musta tuskin koskaan tulee, mutta mun mielestä silti vähempi on parempi!
Jos suoraan sanon, niin meillä on tällä hetkellä lastenhuone todella siisti ja kello on seitsemän illalla. Yhtään lelua ei ole lattialla, sillä lapset ovat tuoneet leikkinsä olohuoneeseen tänään. Olohuoneessa on siksi isompi kaaos, mutta ei sekään nyt ihan mahdoton ole. Vaikka meitä asuu pienessä asunnossa kaksi aikuista ja kaksi lasta, niin mulla ei hajoa pää täällä, sillä olen tehnyt paljon töitä tavaran karsimiseksi ja yrittänyt järkevillä säilytysratkaisuilla tuoda jotain järjestystä lastenhuoneeseen. Lisäksi mulla on arkeen muutama kikka, joilla saa pidettyä järjestyksen yllä 3- ja 1-vuotiaiden lasten kanssa.
1. Järjestele lelut teemoittain. Lelut kannattaa järjestellä siten, että autot löytyy samasta laatikosta, palikat samasta, keittiötarvikkeet samasta jne. Näin lapsetkin oppivat ne helposti. Tarvittaessa voi laittaa jonkun kuvan lelukorin kylkeen helpottamaan lajittelua. Meillä meidän kolmevuotiaskin osaa kertoa "tämä lelu ei kuulu tänne" jos jostain syystä lelut ovat menneet väärään paikkaan. Kaikkia leluja ei voi lajitella teemoittain ja meilläkin on molemmille lapsille omat "sekalaisten lelujen" kori, mutta molemmilla vain se yksi!
2. Kaikella on paikkansa. Tämä liittyy hyvin paljon tuohon ensimmäiseen, mutta se, että kaikilla leluilla on oma paikkansa helpottaa siivoamista, eikä lelut jää lojumaan lattialle, kun ei kukaan tiedä mihin se kuuluu. Myönnän, että oon itse hyvinkin paljon siirtänyt lelujen säilytyspaikkoja, kun oon todennut, ettei joku säilytyspaikka toiminutkaan, mutta asia on paljon selkeämpi, kun esimerkiksi kirjat löytyy kaikki samasta paikkaa, eikä niitä ole monessa eri hyllyssä ja laatikossa.
3. Vain yksi leikki kerralla. Meidän lapset viihtyy hyvin yhden leikin kimpussa pitkiäkin aikoja, mutta jos tuntuu, että nyt alkaa lattialla olla palikat, junaradat ja sohvatyynyt kaikki levitetty kerralla, niin kehoitan lapsia siivoamaan edellisen leikin pois ennen uuden ottamista. Harvoin näin tarvitsee meillä tehdä, mutta lapset ovat erilaisia.
4. Opeta lapset siivoamaan pienestä pitäen. Lapset oppivat esimerkistä joten seuraamalla kuinka aikuiset toimivat, niin lapset tulevat perässä. Meillä siivotaan ennen nukkumaanmenoa kaikki lelut ja muut tavarat omille paikoilleen. Toki aikuiset siivoavat pääsääntöisesti, mutta lapset ikätasoisesti ovat apuna. Mun mielestä on ainakin kiva aloittaa uusi päivä puhtaasta kodista.
5. Karsi, karsi, karsi. Jos tuntuu siltä, että lelut on enemmänkin lattialla vain koristeena ja tuomassa kaaosta kuin että niillä leikitään, eikä siivoaminen illallakaan onnistu, niin vähennä leluja. Lapsella voi olla liikaa aktiviteetteja ja heidän on vaikea keskittyä yhteen leikkiin kerralla. Mä ainakin jouduin vähentämään kirjojen määrän puoleen, kun lapsilla alkoi olla joka päiväinen leikki se, että he levittivät kaikki kirjat lattialle. Kaikkia leluja ei tarvitse laittaa kokonaan pois, osa voi olla varastossa ja niitä voi vaihdella aina välillä.
6. Monipuoliset lahjatoiveet. Erityisesti lapsille tulee lahjaksi paljon leluja synttäreinä ja jouluisin. Jos joku kysyy esimerkiksi lahjatoiveita, niin silloin voi esittää lelujen sijasta toivomuksen esimerkiksi vaatteista, kirjoista, lahjakortista Hoploppiin, peleistä jne. Meillä on ainakin aina tullut tosi erilaisia lahjoja, eikä ole tullut kertaakaan vielä sellaista leluähkyä. Kannattaa myös huomioida jos lapsella on vaikka joku lelu, mihin voi ostaa uusia osia kuten esimerkiksi meillä Dublot tai Brion junarata.
7. Kierrätä. Tämä liittyy tuohon karsimiseen, mutta myös lapsille voi opettaa kierrättämistä. Mulla on monta kertaa vuodessa kirppispöytä ja käydään usein kirpputorilla kiertelemässä. Lapsen voi hyvin ottaa mukaan kierrättämiseen kysymällä, onko hänellä jotain lelua, jolla hän ei enää leiki ja josta joku toinen tyttö ja poika tulisi hyvin iloiseksi. Meillä ainakin kolmevuotiaskin osasi nimetä leluja, joita itsekin olisin valinnut.
Kuinka te pidätte lastenhuoneen järjestystä yllä?
Category: järjestys, koti, lapset, sisustus
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Päivä kanssani 14.4 - synttäriruokailu Amarillossa
Seitsemän vinkkiä lastenhuoneen järjestykseen
CopyRight © | Theme Designed By Hello Manhattan